พระราชบัญญัติล้อเลื่อน พุทธศักราช 2478พระราชบัญญัติ ล้อเลื่อน พุทธศักราช ๒๔๗๘ ________ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ สิงหาคม พุทธศักราช ๒๔๗๘) อาทิตย์ทิพอาภา เจ้าพระยายมราช พล.อ. เจ้าพระยาพิชเยนทรโยธิน ตราไว้ ณ วันที่ ๑ พฤษภาคม พุทธศักราช ๒๔๗๙ เป็นปีที่ ๓ ในรัชกาลปัจจุบันโดยที่สภาผู้แทนราษฎรลงมติว่า สมควรรวบรวมกฎหมายอันว่าด้วยล้อเลื่อนและตราขึ้นใหม่ จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้ข้อความเบื้องต้นมาตรา 1 มาตรา ๑ พระราชบัญญัตินี้ให้เรียกว่า "พระราชบัญญัติล้อเลื่อน พุทธศักราช ๒๔๗๘"มาตรา 2 มาตรา ๒ ให้ใช้พระราชบัญญัตินี้ตั้งแต่วันที่ ๑ เมษายน พุทธศักราช ๒๔๗๙ เป็นต้นไป เฉพาะประเภทล้อเลื่อนในท้องที่ที่ได้ใช้พระราชบัญญัติล้อเลื่อน พระพุทธศักราช ๒๔๖๐ อยู่แล้ว ถ้าจะให้ใช้พระราชบัญญัตินี้ในท้องที่อื่นใด เมื่อใดจะได้ประกาศให้ใช้โดยพระราชกฤษฎีกามาตรา 3 มาตรา ๓ นอกจากพระราชบัญญัติแก้ไขพระราชบัญญัติล้อเลื่อน พุทธศักราช ๒๔๗๘ ให้ยกเลิกพระราชบัญญัติล้อเลื่อน พระพุทธศักราช ๒๔๖๐ และบรรดาพระราชบัญญัติล้อเลื่อนแก้ไขเพิ่มเติมกับบรรดากฎหมาย กฎ และข้อบังคับอื่น ๆ ในส่วนที่มีบัญญัติไว้แล้วในพระราชบัญญัตินี้ หรือซึ่งแย้งกับบทแห่งพระราชบัญญัตินี้มาตรา 3 เว้นแต่พระราชบัญญัติขนาดเกวียนพระพุทธศักราช ๒๔๕๙ พระราชบัญญัติรถลาก รัตนโกสินทรศก ๑๒๐ และพระราชบัญญัติรถจ้างรัตนโกสินทรศก ๑๒๔ กับบรรดาประกาศพระราชบัญญัติแก้ไขเพิ่มเติมพระราชบัญญัตินั้น ๆมาตรา 4 มาตรา ๔ ในพระราชบัญญัตินี้ เว้นแต่จะมีข้อความแสดงให้เห็นเป็นอย่างอื่น (๑) "ล้อเลื่อน" หมายความถึง ยานพาหนะ เช่น รถ เกวียนอันประกอบด้วยเพลาและล้อ ซึ่งเคลื่อนไปได้ด้วยกำลังคนหรือสัตว์ ทั้งนี้ไม่รวมถึงรถลากและรถจ้างซึ่งกล่าวไว้ในพระราชบัญญัติรถลากและรถจ้างในท้องที่ที่ใช้พระราชบัญญัตินั้น ๆมาตรา 4 หรือล้อเลื่อนสำหรับเด็กซึ่งผู้ใหญ่ไม่อาจใช้เป็นพาหนะได้ (๒) "ล้อเลื่อนรับจ้าง" หมายความถึง ล้อเลื่อนซึ่งใช้สำหรับขนส่งโดยมีสินจ้างนอกจากเกวียน (๓) "ขับขี่" หมายความตลอดถึงการลากเข็นด้วย (๔) "พนักงานเจ้าหน้าที่" หมายความถึง เจ้าพนักงานที่ได้รับการแต่งตั้งเพื่อปฏิบัติการตามพระราชบัญญัตินี้มาตรา 5 มาตรา ๕ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชบัญญัตินี้ และให้มีอำนาจออกกฎกระทรวงในกรณีต่อไปนี้ได้ (๑) กำหนดระยะเวลาเสียค่าธรรมเนียม อัตราค่าธรรมเนียม แบบพิมพ์ในการจดทะเบียนและการออกใบอนุญาตล้อเลื่อน และผู้ขับขี่ล้อเลื่อนมาตรา 5 ค่าธรรมเนียมนั้นให้พิจารณากำหนดตามสภาพแห่งท้องถิ่นในจังหวัดนั้น ๆ แต่ต้องไม่เกินกว่าอัตราในท้ายพระราชบัญญัตินี้ (๒) กำหนดยกเว้นการจดทะเบียนหรือค่าธรรมเนียมในการจดทะเบียนหรือการออกใบอนุญาตแก่ล้อเลื่อนบางประเภท หรือล้อเลื่อนซึ่งใช้เพื่อประโยชน์อย่างหนึ่งอย่างใดโดยเฉพาะมาตรา 5 หรือล้อเลื่อนในที่บางแห่งซึ่งมีทางที่ใช้ล้อเลื่อนนั้นได้โดยจำกัด ทั้งนี้ให้รวมตลอดถึงผู้ขับขี่ล้อเลื่อนนั้น ๆ ด้วย (๓) กำหนดลักษณะและราคาเครื่องหมายสำหรับล้อเลื่อนซึ่งจดทะเบียนกับเครื่องหมายสำหรับผู้ขับขี่ล้อเลื่อนรับจ้าง แต่ต้องไม่เกินกว่าอัตราในท้ายพระราชบัญญัตินี้ (๔) กำหนดรูป ลักษณะมาตรา 5 ขนาดและน้ำหนักของล้อเลื่อน กับน้ำหนักบรรทุกซึ่งจะพึงจดทะเบียนได้ (๕) วางข้อกำหนดให้ล้อเลื่อนซึ่งจดทะเบียนและรับใบอนุญาตต้องปฏิบัติเกี่ยวด้วยเครื่องอุปกรณ์หรือส่วนควบ เช่น ตะเกียง ห้ามล้อ อาณัติสัญญาณ เครื่องยึดเหนี่ยว เครื่องหมายทะเบียนและอื่น ๆ (๖) ในส่วนที่เกี่ยวกับล้อเลื่อนรับจ้างมาตรา 5 ให้มีอำนาจดังต่อไปนี้ด้วย (ก) วางข้อกำหนดเกี่ยวกับการรับจ้าง ตลอดถึงเครื่องแต่งกายของผู้ขับขี่และผู้เก็บค่าโดยสาร (ข) กำหนดจำนวนล้อเลื่อนที่จะอนุญาตให้จดทะเบียนในจังหวัดหนึ่ง ๆ (ค) กำหนดให้เจ้าของล้อเลื่อนรับจ้างมีสมุดบัญชีแสดงรายการในการใช้ล้อเลื่อนรับจ้าง (๗)มาตรา 5 ตั้งพนักงานเจ้าหน้าที่เพื่อปฏิบัติการตามพระราชบัญญัตินี้ (๘) กำหนดการอื่น ๆ เพื่อปฏิบัติให้เป็นไปตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้ว ให้ใช้บังคับได้มาตรา 1 หมวด ๑ การจดทะเบียนและออกใบอนุญาตล้อเลื่อนมาตรา 6 มาตรา ๖ ล้อเลื่อนจะใช้บนทางหลวงได้ต่อเมื่อได้จดทะเบียนและรับใบอนุญาตจากพนักงานเจ้าหน้าที่ เว้นแต่จะนำล้อเลื่อนไปจดทะเบียนหรือย้ายขนล้อเลื่อนนั้น ล้อเลื่อนซึ่งเป็นของกระทรวงกลาโหม ให้รัฐมนตรีว่าการกระทรวงกลาโหมมีอำนาจแต่งตั้งพนักงานเจ้าหน้าที่ขึ้นเพื่อการจดทะเบียนและออกใบอนุญาตมาตรา 6 ล้อเลื่อนซึ่งเป็นของกรมโยธาเทศบาล หรือของเทศบาล หรือล้อเลื่อนของรัฐบาลหรือของสภากาชาดสยามซึ่งใช้ในการแพทย์ของรัฐบาล หรือของสภากาชาดสยามเป็นปกติ ต้องจดทะเบียน และรับใบอนุญาต แต่ไม่ต้องเสียค่าธรรมเนียมมาตรา 7 มาตรา ๗ ใบอนุญาตล้อเลื่อนมี ๒ ชนิด คือ (๑) ใบอนุญาตล้อเลื่อนส่วนบุคคล (๒) ใบอนุญาตล้อเลื่อนรับจ้างมาตรา 8 มาตรา ๘ ล้อเลื่อนที่จดทะเบียนรับใบอนุญาตเป็นล้อเลื่อนส่วนบุคคลนั้นนอกจากเกวียนแล้ว ห้ามมิให้ใช้รับจ้างมาตรา 9 มาตรา ๙ ห้ามมิให้รับจดทะเบียนและออกใบอนุญาตล้อเลื่อนใด ๆ เว้นแต่จะปรากฏว่าล้อเลื่อนนั้นมั่นคงแข็งแรงและได้ปฏิบัติถูกต้องตามกฎกระทรวง พนักงานเจ้าหน้าที่จะเรียกให้เจ้าของล้อเลื่อนนำล้อเลื่อนไปให้ตรวจก่อน เพื่อจดทะเบียน ณ เวลาและสถานที่ตามแต่พนักงานเจ้าหน้าที่จะเห็นสมควรก็ได้มาตรา 10 มาตรา ๑๐ สำหรับล้อเลื่อนที่นำจากต่างประเทศมาใช้ในราชอาณาจักรชั่วคราวนั้น ถ้ารัฐบาลสยามกับรัฐบาลของประเทศที่นำล้อเลื่อนมานั้นมิได้ตกลงกันไว้เป็นอย่างอื่นต้องปฏิบัติตามพระราชบัญญัตินี้เว้นแต่ล้อเลื่อนของนักท่องเที่ยวทางไกลมาตรา 11 มาตรา ๑๑ ใบอนุญาตล้อเลื่อนส่วนบุคคล ให้ใช้ได้ทั่วราชอาณาจักร ใบอนุญาตล้อเลื่อนรับจ้างให้ใช้ได้ภายในเขตออกใบอนุญาตให้ เว้นแต่จะใช้สำหรับขนส่งออกนอกเขตชั่วครั้งคราวเป็นพิเศษ ล้อเลื่อนรับจ้าง จะใช้ขนส่งออกนอกเขตที่ได้รับอนุญาตเข้าไปในเขตมาตรา 11 ที่อัตราค่าธรรมเนียมสูงกว่าได้ต่อเมื่อได้เสียค่าธรรมเนียมเพิ่มขึ้นให้เท่าอัตราของเขตที่เข้าไปมาตรา 12 มาตรา ๑๒ ใบอนุญาตล้อเลื่อนทุกชนิดนอกจากเกวียนให้มีอายุใช้ได้เพียงวันที่ ๓๑ มีนาคม ไม่ว่าใบอนุญาตนั้นจะออกเมื่อใดมาตรา 13 มาตรา ๑๓ ล้อเลื่อนซึ่งได้จดทะเบียนและรับใบอนุญาตจะต้องติดเครื่องหมายตามที่พนักงานเจ้าหน้าที่จัดให้ ห้ามมิให้เปลี่ยนแปลงแก้ไขเครื่องหมายหรือนำเครื่องหมายเช่นว่านี้ไปติดล้อเลื่อนอื่นมาตรา 14 มาตรา ๑๔ ห้ามมิให้เจ้าของหรือผู้ครอบครองล้อเลื่อนยอมให้บุคคลอื่น ซึ่งไม่มีใบอนุญาตขับขี่ล้อเลื่อนขับขี่ล้อเลื่อนเว้นแต่เกวียนมาตรา 15 มาตรา ๑๕ ถ้าปรากฏว่าล้อเลื่อนใดไม่มั่นคง หรือขาดรูปลักษณะซึ่งกำหนดไว้ในกฎกระทรวง ให้พนักงานเจ้าหน้าที่มีอำนาจ ๑. ตรวจล้อเลื่อนหรือสั่งให้เจ้าของหรือผู้ครอบครอง แล้วแต่กรณีนำล้อเลื่อนไปให้ตรวจก็ได้ ๒.มาตรา 15 ยึดใบอนุญาตล้อเลื่อนไว้จนกว่าจะได้จัดให้ล้อเลื่อนนั้นมีความมั่นคงและรูปลักษณะถูกต้องตามที่กำหนดไว้ก็ได้ ระหว่างยึดใบอนุญาต จะใช้ล้อเลื่อนนั้นบนทางหลวงไม่ได้มาตรา 16 มาตรา ๑๖ เมื่อมีการโอนกรรมสิทธิ์ล้อเลื่อน ให้ผู้โอนและผู้รับโอนพร้อมกันไปแจ้ง ณ สำนักงานจดทะเบียนล้อเลื่อนหรือสถานีตำรวจแห่งใดแห่งหนึ่งภายในสิบห้าวัน นับแต่วันโอน เมื่อเจ้าของล้อเลื่อนตาย ให้ทายาทผู้รับมรดก หรือผู้จัดการมรดกแล้วแต่กรณีแจ้งต่อสำนักงานจดทะเบียนล้อเลื่อนมาตรา 16 หรือสถานีตำรวจที่เจ้าของล้อเลื่อนมีภูมิลำเนาหรือถิ่นที่อยู่ภายในสามเดือนนับแต่วันตายมาตรา 2 หมวด ๒ การจดทะเบียนและออกใบอนุญาตขับขี่มาตรา 17 มาตรา ๑๗ การฝึกหัดขับขี่ล้อเลื่อนนั้น จะฝึกหัดบนทางหลวงก็ได้ แต่ต้องได้รับใบอนุญาตจากพนักงานเจ้าหน้าที่ ใบอนุญาตให้ฝึกหัดขับขี่ล้อเลื่อนนั้น ให้กำหนดวันเวลาและเขตทางหลวงที่อนุญาตให้ทำการฝึกหัดมาตรา 18 มาตรา ๑๘ ห้ามมิให้บุคคลใดขับขี่ล้อเลื่อนนอกจากเกวียนบนทางหลวง เว้นแต่จะได้รับใบอนุญาตขับขี่จากพนักงานเจ้าหน้าที่ สำหรับผู้ขับขี่ล้อเลื่อนที่เป็นของกระทรวงกลาโหม ให้รัฐมนตรีว่าการกระทรวงกลาโหมมีอำนาจแต่งตั้งพนักงานเจ้าหน้าที่ขึ้นเพื่อการออกใบอนุญาตขับขี่มาตรา 19 มาตรา ๑๙ ใบอนุญาตขับขี่นั้น แบ่งออกเป็นสองประเภท (๑) ใบอนุญาตขับขี่รถจักรยาน (๒) ใบอนุญาตขับขี่ล้อเลื่อนอื่นนอกจากเกวียน ใบอนุญาตเหล่านี้ให้ใช้ได้ทั่วราชอาณาจักรตลอดเวลาสิบสองเดือน นับแต่วันออกใบอนุญาตมาตรา 20 มาตรา ๒๐ ห้ามมิให้นำใบอนุญาตขับขี่ล้อเลื่อนประเภทหนึ่งไปใช้ขับขี่ล้อเลื่อนอีกประเภทหนึ่งมาตรา 21 มาตรา ๒๑ ล้อเลื่อนใดใช้กำลังบุคคลลากเข็นมากกว่าคนหนึ่ง ในบรรดาผู้ลากเข็นนั้นจะมีใบอนุญาตขับขี่ล้อเลื่อนเพียงคนเดียวก็ได้มาตรา 22 มาตรา ๒๒ ให้พนักงานเจ้าหน้าที่รับจดทะเบียนและออกใบอนุญาตให้เป็นผู้ขับขี่ล้อเลื่อนได้แต่บุคคลซึ่งมีลักษณะและคุณสมบัติดังต่อไปนี้ ๑. ล้อเลื่อนส่วนบุคคล (ก) มีอายุไม่ต่ำกว่า ๑๓ ปี (ข) มีร่างกายสมประกอบและสามารถขับขี่ล้อเลื่อนได้ (ค) รู้ข้อบังคับการจราจร (ง) รู้การขับขี่ล้อเลื่อนชนิดนั้น ๒.มาตรา 22 ล้อเลื่อนรับจ้าง นอกจากมีลักษณะและคุณสมบัติดังบัญญัติไว้ในอนุมาตรา ๑ (ข) (ค) และ (ง) แล้ว ต้องมีลักษณะและคุณสมบัติดั่งต่อไปนี้อีก (ก) มีอายุไม่ต่ำกว่า ๑๗ ปี (ข) มีความรู้ภาษาไทยพอสมควร (ค) รู้ถนนหนทางแห่งเขตซึ่งได้รับใบอนุญาตพอสมควร (ง) ปราศจากโรคติดต่อซึ่งเป็นภัยหรือเป็นที่น่ารังเกียจแก่ประชาชนมาตรา 22 (จ) ไม่เคยทำความผิดต้องรับโทษจำคุกโดยคำพิพากษาให้ลงโทษจำคุกตามกฎหมายลักษณะอาญา (๑) ฐานสมคบกันเป็นอั้งยี่และเป็นซ่องโจรผู้ร้าย ตามมาตรา ๑๗๗ ถึงมาตรา ๑๘๔ (๒) ฐานกระทำให้เกิดภยันตรายแก่สาธารณชน ฯลฯ ตามมาตรา ๑๙๑ และ มาตรา ๑๙๔ (๓) ฐานข่มขืนกระทำชำเราตามมาตรา ๒๔๓ มาตรา ๒๔๔ มาตรา ๒๔๕ วรรค ๒ และมาตรา ๒๔๖มาตรา 22 (๔) ฐานประทุษร้ายแก่ชีวิตและร่างกาย ตามมาตรา ๒๔๙ ถึงมาตรา ๒๕๙ (๕) ฐานกระทำให้เสื่อมเสียอิสรภาพ ตามมาตรา ๒๖๘ ถึงมาตรา ๒๗๐ และมาตรา ๒๗๒ เฉพาะเกี่ยวกับมาตรา ๒๗๐ กับมาตรา ๒๗๓ ถึงมาตรา ๒๗๗ (๖) ฐานลักทรัพย์ วิ่งราวทรัพย์ ชิงทรัพย์ ปล้นทรัพย์ และฐานสลัดตามมาตรา ๒๙๓ ถึงมาตรา ๓๐๒ (๗) ฐานกรรโชก ตามมาตรา ๓๐๓มาตรา 22 (๘) ฐานยักยอกทรัพย์อันต้องอาญา ตามมาตรา ๓๑๔ และมาตรา ๓๑๗ ถึงมาตรา ๓๑๙ (๙) ฐานรับของโจร ตามมาตรา ๓๒๑ ถึงมาตรา ๓๒๓ (๑๐) ฐานทำให้เสียทรัพย์ ตามมาตรา ๓๒๔ และมาตรา ๓๒๕ (๑๑) ฐานกระทำให้เกิดภยันตรายแก่สาธารณชน ฯลฯ ในความผิดลหุโทษตามมาตรา ๓๓๕ อนุมาตรา ๑๓ (๑๒) ฐานประทุษร้ายต่อทางไปมา ฯลฯ ในความผิดลหุโทษมาตรา 22 ตามมาตรา ๓๓๖ อนุมาตรา ๑๕ แต่ทั้งนี้ถ้าพ้นโทษจำคุกมาแล้วไม่น้อยกว่า ๖ เดือน พนักงานเจ้าหน้าที่จะออกใบอนุญาตขับขี่ให้ก็ได้มาตรา 23 มาตรา ๒๓ ผู้ขับขี่ล้อเลื่อนนอกจากเกวียนจะต้องมีใบอนุญาตขับขี่อยู่กับตัวขณะขับขี่ และต้องนำออกแสดงเมื่อพนักงานเจ้าหน้าที่เรียกตรวจมาตรา 24 มาตรา ๒๔ ถ้าผู้ถือใบอนุญาตขับขี่ขาดลักษณะหรือคุณสมบัติตามที่กำหนดไว้ในมาตรา ๒๒ พนักงานเจ้าหน้าที่อาจยึดใบอนุญาตนั้นไว้จนกว่าผู้ถือใบอนุญาตจะกลับมีลักษณะหรือคุณสมบัติครบถ้วนตามที่กำหนดไว้ แต่ถ้าลักษณะหรือคุณสมบัติที่ขาดนั้นไม่อาจกลับคืนดีได้ก็ให้พนักงานเจ้าหน้าที่ถอนใบอนุญาตนั้นได้ทันทีมาตรา 3 หมวด ๓ บทกำหนดโทษมาตรา 25 มาตรา ๒๕ ผู้ใดกระทำความผิดอย่างหนึ่งอย่างใดดั่งต่อไปนี้ (๑) ใช้ล้อเลื่อนที่มิได้จดทะเบียนและรับใบอนุญาตหรือใช้ล้อเลื่อนซึ่งใบอนุญาตได้ถูกยึดหรือเพิกถอนเสียแล้ว (๒) ใช้ล้อเลื่อนที่จดทะเบียนและรับอนุญาตแล้วบรรทุกคนหรือของเกินอัตราซึ่งกำหนดไว้ในกฎกระทรวง (๓) ใช้ล้อเลื่อนโดยไม่ได้รับใบอนุญาตขับขี่มาตรา 25 หรือโดยใบอนุญาตขับขี่ได้ถูกยึดหรือเพิกถอนเสียแล้วให้ลงโทษปรับเป็นเงินไม่เกินร้อยบาทมาตรา 26 มาตรา ๒๖ เจ้าของหรือผู้ครอบครองหรือผู้ขับขี่ กระทำความผิดอย่างหนึ่งอย่างใดดังต่อไปนี้ (๑) ละเลยไม่ติดเครื่องหมายที่ล้อเลื่อนซึ่งได้จดทะเบียนและรับใบอนุญาตแล้วให้ครบถ้วน (๒) ละเลยไม่ปฏิบัติตามกฎกระทรวงซึ่งออกตามความในมาตรา ๕ แห่งพระราชบัญญัตินี้ (๓) ละเลยไม่แจ้งความตามมาตรา ๑๖ วรรค ๑มาตรา 26 ให้ลงโทษปรับเป็นเงินไม่เกินห้าสิบบาทมาตรา 27 มาตรา ๒๗ ผู้ใดละเลยไม่แจ้งความตามมาตรา ๑๖ วรรค ๒ หรือไม่ปฏิบัติตามมาตรา ๒๓ มีความผิดต้องระวางโทษปรับเป็นเงินไม่เกินสิบสองบาทผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี